3. ΒΑΣΙΛΙΚΟΝ ΔΙΑΤΑΓΜΑ της 17/24 Ιαν. 1957 (ΦΕΚ Α΄ 11)  Περί τρόπου διαθέσεως οικοπέδων επί απαλλοτριουμένων εκτάσεων δια την μετάθεσιν ή επέκτασιν οικισμών εν τη σεισμοπλήκτω νήσω Θήρα. Εν όψει της παρ. 4 του άρθρ. 11 του Ν.Δ. 3525/1956 «περί ανοικοδομήσεως της νήσου Θήρας». Άρθρ.1.-1.Επί οικισμών μετατιθεμένων ολικώς ή μερικώς εις εκτάσεις απαλλοτριωθείσας δυνάμει του άρθρ. 11 του Ν.Δ. 3525/1956 περί ανοικοδομήσεως της νήσου Θήρας η προς τους δικαιούχους διάθεσις των επί των απαλλοτριωθέντων χώρων διαμορφουμένων οικοπέδων, γίνεται κατόπιν κληρώσεως ενεργουμένης ενώπιον Επιτροπής απαρτιζομένης: α)Εκ του Ειρηνοδίκου Θήρας ως Προέδρου. β)Εκ του Προϊσταμένου του Γραφείου Οικισμού Θήρας και  γ)Εκ του Οικονομικού Εφόρου Θήρας. Ο Πρόεδρος και τα μέλη της Επιτροπής αναπληρούνται υπό των νομίμων αυτών αναπληρωτών. Εν απουσία του Προέδρου, της Επιτροπής προεδρεύει ο Προϊστάμενος του Γραφείου Οικισμού Θήρας. 2.Αι κληρώσεις δύνανται να ενεργούνται τμηματικώς και κατά ζώνας οριζομένας δι’ αποφάσεων του Υφυπουργού Οικισμού μετά γνώμην του Συμβουλίου Οικισμού. 3.Ο χρόνος, ο τρόπος και αι λοιπαί λεπτομέρειαι  της κληρώσεως καθορίζονται δια πράξεως της κατά την παρ. 1 του παρόντος άρθρου Επιτροπής κοινοποιουμένης προς τους ενδιαφερομένους δια  τοιχοκολλήσεως εις τον   Σελ. 269 Σεισμόπληκτοι Νήσου Θήρας 35.Ε.δ.2-3   836 χώρον δημοσιεύσεων των οικείων Κοινοτικών Καταστημάτων μετακινουμένων ή επεκτεινομένων οικισμών 5 πλήρεις ημέρας προ της κληρώσεως. Άρθρ.2.-Δικαίωμα συμμετοχής εις τας κληρώσεις των κατά το προηγούμενον άρθρον οικοπέδων κέκτηνται α) οι μετακινούμενοι δικαιούχοι αρωγής των ολικώς μετακινουμένων οικισμών, β) οι μετακινούμενοι δικαιούχοι αρωγής των μερικώς μετακινουμένων ή επεκτεινομένων οικισμών εφ’ όσον στερούνται καταλλήλου προς ανοικοδόμησιν, κατά την κρίσιν του Γραφείου Οικισμού Θήρας, οικοπέδου εντός της διατηρουμένης εις την παλαιάν θέσιν περιοχής του οικισμού και γ) οι ιδιοκτήται των υπέρ τον πρώτον όροφον κατασταφέντων ή κατεδαφιστέων ορόφων οικοδομών, εφ’ όσον παραιτούνται της συνιδιοκτησίας των επί των εφ’ ων οι όροφοι ούτοι οικοπέδων. Η παραίτησις αύτη γίνεται υπέρ του Δημοσίου κατά τας διατάξεις του άρθρ. 369 του Αστικού Κώδικος, δεν υπόκειται δε εις ανάκλησιν και δεν χρήζει αποδοχής. Άρθρ.3.-Ιδιοκτήται απαλλοτριουμένων ακινήτων δικαιούχοι αρωγής του μετακινουμένου ή μετατιθεμένου οικισμού δεν μετέχουν εις την κλήρωσιν δικαιούμενοι να επιλέξουν τα οικόπεδα της προτιμήσεώς των εντός της απαλλοτριωθείσης ιδιοκτησίας. Η επιλογή γίνεται δια δηλώσεώς των υποβαλλομένης προς τον Πρόεδρον της Επιτροπής προ της κληρώσεως. Άρθρ.4.-Παρά του Γραφείου Οικισμού Θήρας δύναται να καθορίζηται αριθμός οικοπέδων καταλλήλων δια την στέγασιν αγροτών ή δι’ επαγγελματικήν στέγην ων η κλήρωσις θα ενεργήται αποκλειστικώς μεταξύ δικαιούχων αρωγής αγροτών ή επαγγελματιών ασκούντων το επάγγελμα αυτών προ της 9ης Ιουλ. 1956 εις τον μετακινούμενον ή τον επεκτεινόμενον οικισμόν. Άρθρ.5.-1.Τα αποτελέσματα των δυνάμει του παρόντος ενεργουμένων κληρώσεων διατυπούνται εις Πρακτικά υπογραφόμενα υπό του Προέδρου και των μελών της Επιτροπής ισχύοντα δε από της εγκρίσεώς των ενεργουμένης δια πράξεως του Υφυπουργού Οικισμού. 2.Επί των υποβαλλομένων ενστάσεων κατά της κληρώσεως αποφαίνεται ο Υφυπουργός Οικισμού. Αι ενστάσεις αύται μη αναστέλλουσαι πάντως την ισχύν της κληρώσεως ασκούνται εντός προθεσμίας 8 ημερών από ταύτης δι’ αιτήσεως υποβαλλομένης εις τον Προϊστάμενον του Γραφείου Οικισμού Θήρας.   Σελ. 270 Άρθρ.6.-Βάσει αποσπάσματος του Πρακτικού κληρώσεως και μετά την πάροδον της εν παρ. 2 του προηγουμένου άρθρου οκταημέρου προθεσμίας ή την έκδοσιν της επί των ενστάσεων αποφάσεως εκδίδονται υπό του Υφυπουργού Οικισμού τα προσωρινά παραχωρητήρια των οικοπέδων άτινα και μεταγράφονται μερίμνη ενδιαφερομένων κατά τας κειμένας διατάξεις. Άρθρ.7.-Ο τύπος του προσωρινού παραχωρητηρίου των βάσει του παρόντος διατιθεμένων οικοπέδων καθορισθήσεται δια πράξεως του Υφυπουργού Οικισμού δημοσιευθησομένης εν τη Εφημερίδι της Κυβερνήσεως.